*Neoficiāls tulkojums*

Nr.

## Polijas Republikas Ārlietu ministrija apliecina savu cieņu Latvijas Republikas vēstniecībai Varšavā un tai ir tas gods piedāvāt noslēgt sekojošu vienošanos starp Polijas Republikas valdību un Latvijas Republikas valdību par Polijas Republikas valdības un Latvijas Republikas valdības līguma par ieguldījumu veicināšanu un savstarpēju aizsardzību, kas parakstīts Varšavā 1993.gada 26.aprīlī, grozīšanu un denonsēšanu (turpmāk – Līgums):

1.Polijas Republikas valdības un Latvijas Republikas valdības līgums par ieguldījumu veicināšanu un savstarpēju aizsardzību, kas parakstīts Varšavā 1993.gada 26.aprīlī, tiek denonsēts.

2.Līguma Puses piekrīt, ka neviens no Līguma nosacījumiem, t.sk. 13.panta 2.punkts, nav spēkā attiecībā uz investīcijām, kas veiktas pirms 1.punktā minētā Līguma denonsēšanas datuma.

## Ja Latvijas Republikas valdība piekrīt šim priekšlikumam, Polijas Republikas Ārlietu ministrija piedāvā, ka šī nota un atbildes nota veidos Vienošanos par Polijas Republikas valdības un Latvijas Republikas valdības līguma par ieguldījumu veicināšanu un savstarpēju aizsardzību, kas parakstīts Varšavā 1993.gada 26.aprīlī, grozīšanu un tālāku denonsēšanu. Šī Vienošanās stāsies spēkā trīs mēnešus pēc pēdējās no abām notifikācijām saņemšanas, kas apstiprinās attiecīgo iekšējo procedūru pabeigšanu, lai šī Vienošanās stātos spēkā.

## Polijas Republikas Ārlietu ministrija izmanto šo izdevību vēlreiz apliecināt Latvijas Republikas vēstniecībai visaugstāko cieņu.

Varšava, 2017.gada 17.oktobris

## Latvijas Republikas vēstniecība

## VARŠAVA